Държавен вестник, бр. 58, 2015 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  58
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
МИНИСТEРСТВО
 НА ОБРАЗОВАНИЕТО И НАУКАТА
ЗАПОВЕД № РД-14-42
от 17 юли 2015 г.
На основание чл. 10, ал. 6 ЗНП и чл. 12, ал. 2
и 4 ППЗНП, по мотивирано предложение на 
кмета на община Пордим, Решение № 503 по 
протокол № 44 от 26.03.2015 г. на Общинския 
съвет – гр. Пордим, становище от Регионалния 
инспекторат по образованието – Плевен, и ста­
новище на експертната комисия, назначена със 
Заповед № РД-09-61 от 16.01.2015 г. на министъра 
на образованието и науката, поради намаляване 
броя на учениците под нормативно определения 
минимум, считано от 15.09.2015 г. закривам ОУ 
„Св. св. Кирил и Методий“ – с. Тотлебен, община 
Пордим, област Плевен.
1. Трудовите правоотношения да бъдат уредени 
при условията на чл. 328, ал. 1, т. 1 КТ.
2. Имуществото на закритото училище е об­
щинска собственост и се разпределя със заповед 
на кмета на община Пордим.
3. Учениците от ОУ „Св. св. Кирил и Мето­
дий“ – с. Тотлебен, община Пордим, област Пле­
вен, да се насочат за обучение към СОУ „Св. св. 
Кирил и Методий“ – гр. Пордим, община Пордим, 
област Плевен, при условията на чл. 9 ЗНП. 
4. Задължителната документация на ОУ „Св. 
св. Кирил и Методий“ – с. Тотлебен, община 
Пордим, област Плевен, да се съхранява в СОУ 
„Св. св. Кирил и Методий“ – гр. Пордим, община 
Пордим, област Плевен. 
На основание чл. 51, ал. 1 от Закона за На­
ционалния архивен фонд документите, обект на 
Националния архивен фонд, които са описани в 
номенклатурата на делата на закритото учили­
ще със срок постоянен, да бъдат обработени по 
реда на Наредбата за реда за организирането, 
обработването, експертизата, съхраняването и 
използването на документите в учрежденските 
архиви на държавните и общинските институ­
ции (ДВ, бр. 17 от 2009 г.) и да бъдат предадени 
в Централния държавен архив. Документите с 
дългосрочно справочно значение на закритото 
училище да се съхраняват до изтичане на оп­
ределените им срокове в приемащите училища.
5. Фондът от учебници да се съхранява в учи­
лището, което  приема учениците на закритото 
училище.
Заповедта може да се обжалва в 14-дневен 
срок от обнародването є в „Държавен вестник“ 
пред Върховния административен съд.
Министър: 
Т. Танев 
4990
ЗАПОВЕД № РД-14-43
от 17 юли 2015 г.
На основание чл. 10, ал. 6 ЗНП и чл. 12, 
ал. 2 и 3 ППЗНП, по мотивирано предложение 
на кмета на община Ракитово, Решение № 737 
по протокол № 54 от 26.03.2015 г. на Общинския 
съвет – гр. Ракитово, становище от Регионалния 
инспекторат по образованието – Пазарджик, и 
становище на експертната комисия, назначена със 
Заповед № РД-09-61 от 16.01.2015 г. на министъра 
на образованието и науката, поради необходимост 
от привеждане вида на училището в съответствие 
с изискванията на чл. 26, ал. 1, т. 7 ЗНП, счита­
но от 15.09.2015 г. преобразувам Средно общо­
образователно оздравително училище „Христо 
Смирненски“ – гр. Ракитово, в Професионална 
гимназия „Христо Смирненски“ – гр. Ракитово, 
община Ракитово, област Пазарджик. 
1. Трудовите правоотношения да бъдат уредени 
при условията на чл. 123 КТ.
2. Имуществото на Средно общообразова­
телно оздравително училище „Христо Смирнен­
ски“ – гр. Ракитово, да продължи да се ползва 
от преобразуваната Професионална гимназия 
„Христо Смирненски“ – гр. Ракитово, община 
Ракитово, област Пазарджик. 
3. Задължителната документация на учениците 
от основната степен на Средно общообразова­
телно оздравително училище „Христо Смирнен­
ски“ – гр. Ракитово, да се съхранява в СОУ „Св. 
Кл. Охридски“ – гр. Ракитово, а документацията 
на учениците от гимназиалната степен – в пре­
образуваната Професионална гимназия „Христо 
Смирненски“ – гр. Ракитово. 
4. Фондът от учебници да се съхранява в 
преобразуваното училище. 
Заповедта може да се обжалва в 14-дневен 
срок от обнародването є в „Държавен вестник“ 
пред Върховния административен съд.
Министър: 
Т. Танев 
4991
ЗАПОВЕД № РД-14-44
от 17 юли 2015 г.
На основание чл. 14, ал. 3 във връзка с чл. 25, 
ал. 1, т. 1 ППЗНП, по мотивирано предложение 
от зам.-кмета на Столична община (съгласно 
Заповед № РД-15-6073 от 19.06.2015 г. на кмета 
на Столична община) след Решение № 340 по 
протокол № 83 от 11.06.2015 г. на Столичния 
общински съвет, становище на Регионалния 
инспекторат по образованието – София-град, и 
становище на експертната комисия, назначена със 
Заповед № РД-09-61 от 16.01.2015 г. на министъра 
на образованието и науката, поради необходи­
мостта от даване име на училището определям 
4 ОУ – гр. София, да се именува, както следва: 
4 ОУ „Професор Джон Атанасов“ – гр. София.